ຢ່າງໜ້ອຍ 46 ຄົນ ເສຍຊີວິດ ໃນເຫດວາງລະເບີດລົດ ຫຼາຍໆບັ້ນ ຢູ່ແບກແດດ (ວີດິໂອ)
​ມີ​ລະ​ເບີດ ​ຢ່າງ​ໜ້ອຍ ເຈັດ​ລູກ ແຕກ​ຂຶ້ນ​ ຢູ່​ຕາມ​ຖະໜົນ​ຍ່ານ​ການ​ຄ້າ​ ໃນ​ທົ່ວນະຄອນຫຼວງ ແບກແດດ ​ຕອນ​ແລງ​ວັນ​ເສົາ​ວານ​ນີ້.
ເຈົ້າໜ້າທີ່ອິຣັກ ເວົ້າວ່າ ຄື້ນຟອງຂອງການວາງລະເບີດລົດ ຫຼາຍບັ້ນ ໄດ້ປະທະຂົງເຂດ ທີ່ມີຊາວມຸສລິມ ນິກາຍ Shi’ite ອາໄສຢູ່ເປັນສ່ວນໃຫຍ່ ຢູ່ໃນແລະຢູ່ອ້ອມແອ້ມເຂດ ນະຄອນ ຫຼວງແບກແດດ ສົ່ງຜົນໃຫ້ຢ່າງໜ້ອຍ 46 ຄົນເສຍຊີວິດ ແລະ ບາດເຈັບອີກຫຼາຍຄົນ ມີລະເບີດຢ່າງໜ້ອຍເຈັດລູກ ແຕກຂຶ້ນ ຢູ່ຕາມຖະໜົນຍ່ານ ການຄ້າໃນທົ່ວຕົວເມືອງ ຕອນແລງວັນເສົາວານນີ້ ເວລາ ພວກຊາວເມືອງກໍາລັງເລາະຊື້ເຄຶ່ອງຊື້ຂອງ ແລະພັກຜ່ອນ ຍ່ອນໃຈຢູ່ຕາມຮ້ານກາເຟ ຫຼັງຈາກສິ້ນສຸດ ການອົດອາຫານ ປະຈໍາວັນ ໃນເດືອນຖືສິນ Ramadan ນັ້ນ ການໂຈມຕີບັ້ນ ຮ້າຍແຮງທີ່ສຸດ ແມ່ນເກີດຂຶ້ນຢູ່ເຂດເມືອງ Karrada ແລະເມືອງ Tobchi ຂອງນະຄອນ ຫຼວງແບກແດດ ຍັງບໍ່ມີຝ່າຍໃດອ້າງເອົາຄວາມຮັບຜິດຊອບໂດຍທັນທີ ພວກຫົວຮຸນແຮງຊົນກຸ່ມນ້ອຍ Sunni ທີ່ເຊື່ອມໂຍງກັບກຸ່ມກໍ່ການຮ້າຍ ອາລຄາອີດາ ມັກຈະທໍາການໂຈມຕີທີ່ແນເປົ້າ ໝາຍໃສ່ກຸ່ມມຸສລິມ Shi’ite ຊຶ່ງເປັນຊົນກຸ່ມໃຫຍ່ຂອງອີຣັກ ເພື່ອແກ້ແຄ້ນ ທີ່ມີເປົ້າໝາຍເພື່ອຜັກດັນໃຫ້ປະເທດຊາດ ຕົກຢູ່ໃນສົງຄາມກາງເມືອງ